cyanic-selkie/wikianc huggingface dataset:
אחריי המבול
אזכורים בתרבות
בשנת 1989 הוציאה לאור הזמרת נורית גלרון את השיר המחאה הפוליטי "אחרינו המבול". את מילות השיר כתבה גלרון והוא הולחן על ידי ארקדי דוכין ונכלל באלבום בעל אותו שם. השיר מבקר את המשך שיגרת החיים והבילויים בתל אביב בימי האינתיפאדה הראשונה, תוך הפגנת אדישות למתרחש בשטחים ולסבל של הפלסטינים. השיר עורר כעס בקרב חלקים בציבור הישראלי והוועד המנהל של רשות השידור הישראלית החליט לאסור את השמעתו בתחנות הרדיו ובטלוויזיה, וגם בגלי צה"ל נאסרה השמעתו.
דוב נמלים מקסיקני
תחום תפוצה
דוב הנמלים המקסיקני שוכן ביערות בדרום מקסיקו, לכיוון מרכז אמריקה ועד למערב קולומביה, ונצואלה ואקוודור, ולפינה הצפונית מערבית של פרו. הוא נמצא בסוגים שונים של יער באזור זה, ובכללם יערות עד, יערות נשירים, יערות מנגרובים, יערות מעוננים ויערות משווניים. ארבעת תת-המינים המוכרים היום:
טל בן צבי
אוצרת אורחת במוזיאונים וחללי תצוגה
לצד פעילות זו אצרה תערוכות יחיד ותערוכות קבוצתיות במוזיאונים מרכזיים בישראל ובחללי תצוגה אלטרנטיביים, בהם:
ג'ואנה קרופה
ביוגרפיה
קרופה נולדה בוורשה ומשפחתה היגרה לאילינוי כשהייתה בת חמש. היא הופיעה על מספר מגזיני אופנה ומגזין מקסים כינה אותה "דוגמנית בגדי הים הסקסית בעולם" ובגרסה הגרמנית של מקסים היא נבחרה לדוגמנית השנה בשנים 2004–2005. היא הופיעה פעמיים על השער של פלייבוי ושימשה כדוגמנית הבית של חברת הלבשה תחתונה, כשחקנית היא הופיעה בסרט "כוכב הקופים" ובסדרות הטלוויזיה "לאס וגאס" ו-"CSI", ב-2009 השתתפה בגרסה האמריקאית של "רוקדים עם כוכבים" וב-2010 החלה להנחות את התוכנית "הטופ מודל הבאה של פולין". היא השתתפה בקמפיינים של ארגון אנשים למען יחס מוסרי לבעלי חיים למען אימוץ כלבים וכנגד שימוש בפרווה.
בוטוואל
בוטוואל מהווה שער כניסה לחלקה המערבי של נפאל ולכן 2 כבישים בינעירוניים מרכזיים חוצים בה.
במהלך חפירות שנערכו על גדות נהר הטינאו, מצאה קבוצת ארכאולוגים אמריקאים בראשות ד"ר מונתה, שרידי שיניים של רמפיתקוס שגילן אומד על מעל ל-10 מיליון שנה, מה שהופך את בוטוואל לאתר חשוב ללימודים פרהיסטוריים.
כף באטרבי
גילוי הכף
הכף התגלתה ב-13 בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של סר דאגלס מוסון.
מקור השם
מוסון נתן לכף את שמה.
הכף נקראת על שמו של סר הנרי פג בטרבי ( Sir Henry Fagg Batterbee), עוזר מזכיר משרד המושבות של הממלכה המאוחדת, בזמן המשלחת.
גינאה הספרדית
מושבת גינאה הספרדית
בין 1926 ל-1959 איחד השלטון הספרדי את פרננדו פו (שמו הישן של האי ביוקו) ואת ריו מוני בתור המושבה של גינאה הספרדית. ספרד ניהלה קמפיינים צבאיים בשנות ה-20 של המאה ה-20 כדי להכניע את אנשי הפנג הילידים, ובמקביל ליבריה ניסתה לצמצם את גיוס אזרחיה לעבודות בגינאה הספרדית. בשנת 1926 הקימה המלוכה הספרדית חילות מצב של המשמר הקולוניאלי ברחבי המובלעת, והמושבה כולה נחשבה לרגועה עד 1929. בריו מוני הייתה אוכלוסייה קטנה, באופן רשמי הוערכה בקצת יותר מ-100,000 בשנות ה-30. אנשיה היו יכולים בקלות לברוח מעבר לגבולות עם שטחי קמרון או גבון שהיו בשליטה צרפתית. יתר על כן, חברות העץ נזקקו לכמויות הולכות וגדלות של עובדים, והתפשטות גידול הקפה העלתה אפשרות לאמצעי חלופי לתשלום מיסים. האי ביוקו המשיך לסבול ממחסור בעובדים. הצרפתים התירו רק לזמן קצר גיוס עובדים בקמרון. בעלי המטעים החלו לגייס פועלים בני איגבו, שהוברחו בסירות קאנו מקלבר שבניגריה. ביוקו פותח לאחר מלחמת העולם השנייה כאחד האזורים החקלאיים הפוריים ביותר באפריקה.
דמוגרפיה קולוניאלית
אוכלוסיית המושבה של גינאה הספרדית הייתה מרובדת (לפני שהעבדות בוטלה). המערכת הייתה דומה במקצת לזו שפעלה במושבות הצרפתיות, האנגליות והפורטוגזיות בשאר אפריקה:
הקרסט של דרום סין
הכרזה שלב ראשון (2007)
בשלב הראשון שהוכר ב-2007 הוכרזו שלושה מתחמים המחולקים לשבעה אזורים, כאשר בכל מתחם אזור החיץ המקיף את אתר המורשת (וחלים בו הגבלות בנייה) משותף לכל האזורים במתחם. המקומות הבאים:
הכרזה שלב שני (2014)
בשלב השני שהוכר ב-2014 הוכרזו ארבעה מתחמים כאשר המתחם הראשון הכולל את אתר הנוף המפורסם של גווילין כולל שני אזורים בעלי אזור חיץ משותף. בהכרזה כלולים המקומות הבאים: הערה: המספרים באותיות מוטות הם המספרים הרשמיים של אונסק"ו שמסיבה לא ידועה החליט לספרר את האתרים מחדש, אף על פי שהכרזה זו היא המשך של ההכרזה של 2007. לפי שיטת אונסק"ו יש כמה מקומות שונים שקיבלו אותו מספר סידורי.
יהודה לנדא
ביוגרפיה
נולד בגרובוביץ' לרב יונה לנדא, אב-בית-הדין המקומי (נפטר בכ"א באב תרמ"ג). נישא לבתו של הגביר ישראל איסר ברוינשטיין, שפירנס את בני הזוג בשנות נישואיהם הראשונות. שנים ספורות לאחר נישואיו נשרפו נכסיו של חותנו ובהם גם הדירה שהקצה לבתו וחתנו, בשריפה זו נשרפה גם טיוטה מוקדמת של חיבורו ההלכתי. הוא איבד את משענתו הכלכלית ונאלץ לחפש משרה רבנית. בתחילה כיהן כרב בעיירה קאליס שברוסיה, ומאוחר יותר במוהילב שבפודוליה הרוסית. בתקופה זו כתב את חיבורו הגדול על הלכות איסור והיתר. עיקר פרסומו בא לו עם מינויו בין 1865 ל-1867 כרבה של העיר סדיגורה שבבוקובינה, על שמה כונה, גם לאחר פטירתו, "רֶבּ לֵייבִּיש דֶער סַאדיגעֶרעֶר רב" (ר' לייביש, הרב מסדיגורה).
סיסלי מרי בארקר
אמצע החיים
בסוף שנות העשרים של המאה העשרים, בארקר החלה לפקפק בכך שהיא עושה מספיק למען הכנסייה ושקלה להתמקד אך ורק בעבודות קודש. משפחה וחברים המליצו לה להמשיך בעבודות חילוניות וקדושות, מה שהיא עשתה. בארקר המשיכה להשתתף בשיעורי ערב בבית הספר לאמנות בקרוידון בין שנות העשרים והארבעים, ובסופו של דבר קיבל משרת הוראה. היא ערכה טיולי רישום לאמברלי וסטוררינגטון בסאסקס ולקורנוול ולחוף הדרומי עם בני משפחה וחברים.
יחס גובה-רוחב (גאומטריה)
שימושים
התייחסות ליחס גובה-רוחב מופיעה בהקשרים שונים:
יעל גבירץ
הוראה
בסוף 2008 פרשה גבירץ מ"ידיעות אחרונות" והחלה ללמד בבית הספר "כותרת", באוניברסיטת תל אביב ובמכללת "מנשר", כשהיא מתמקדת בכתיבה חברתית לרשתות החברתיות ולאינטרנט, מרצה בנושאי תקשורת ואקטואליה, כתיבה תיעודית וכתיבת ביוגרפיה והקשר בין המהפכה הדיגיטלית למהפכה הרפואית המובילה לאריכות ימים.
כתיבה נוספת
כיום כותבת גבירץ מעת לעת מאמרי דעה ב"ידיעות אחרונות".
טולסי גבארד
טולסי גבארד (באנגלית: Tulsi Gabbard; נולדה ב-12 באפריל 1981) היא פוליטיקאית אמריקאית שכיהנה כנציגת המחוז השני של הוואי בבית הנבחרים של ארצות הברית. גבארד הייתה חברה במפלגה הדמוקרטית עד שהודיעה על עזיבתה ב-2022 בטענה שהמפלגה הפכה להיות כת אליטיסטית.
ביוגרפיה
גבארד נולדה בסמואה האמריקנית. ב-1983 עברה עם משפחתה להוואי. ב-2003 התנדבה למשמר הלאומי. היא נשלחה פעמיים עם יחידתה לשירות במלחמת עיראק. היא עברה קורס קצינים וממשיכה לשרת בכוחות המשמר הלאומי כמפקדת פלוגה במשטרה הצבאית בדרגת קפטן.
גבארד בעלת תואר ראשון במנהל עסקים מאוניברסיטת הוואי פסיפיק. היא נישאה בשנית באפריל 2015 לצלם הקולנוע אייברהם ויליאמס. היא הינדית באמונתה והראשונה ממאמיני דת זו לכהן בקונגרס של ארצות הברית.
Nature Index
מתודולוגיה
Nature Index מנסה למדוד באופן אובייקטיבי את התפוקה המדעית של מוסדות ומדינות, תוך התחשבות בהבדלים באיכות, לכן נספרים רק מאמרים שפורסמו ב־82 כתבי עת איכותיים נבחרים. כתבי עת אלה נבחרים על ידי ועדה עצמאית. אם יש מספר מחברים ממוסדות ו / או ממדינות המעורבים במאמר מדעי, הוא מתחלק בהתאם, בהנחה שכל החוקרים היו מעורבים באותה מידה במאמר.
המוסדות המובילים
25 המוסדות המובילים עם השיעור הגבוה ביותר של מאמרים שפורסמו בכתבי עת מדעיים על פי Nature Index 2021, התקף לשנה הקלנדרית 2020 (מ־1 בינואר 2020 עד 31 בדצמבר 2020):
שלמה גואטה
ביוגרפיה
שלמה גואטה נולד בחדרה ב-1 באוקטובר 1952, גדל בשכונת גבעת אולגה, ולמד במוסדות חינוך דתיים בגבעת אולגה וחדרה. התגייס לצה"ל בשנת 1971 למודיעין חיל הים, כבעל פרופיל נמוך שובץ כחוקר מודיעין במפקדת חיל הים, אולם תוך כדי שירותו התעקש להעלאת הפרופיל הרפואי שלו. לאחר שהצליח יצא בתחילת שנת 1973 לקורס קצינים בבה"ד 1, ובהמשך השלמת קציני מודיעין בבית הספר למודיעין. במלחמת יום הכיפורים שירת כקצין משמרת בחמ"ל המודיעין הימי, ולקראת ימיה האחרונים, נשלח לשארם א-שייח ומונה לעוזר קצין מודיעין בזירת ים סוף עד שנת 1975. במהלך שירותו בזירת ים סוף היה מעורב בין השאר בפעילות המבצעית של ספינות הטילים שהגיעו לזירה באביב 1974. בשנים 1975–1977 שירת כעוזר ראש מדור מחקר מודיעין טכני. לאחר מכן שירת כראש מדור כלי שיט ורכש בענף אמל"ח אויב. בשנים 1978–1981 למד תואר ראשון באוניברסיטת תל אביב אותו סיים בהצטיינות בקיץ 1981, ובמסגרת תעסוקות קיץ שירת כראש מדור פעילות, וכראש מדור מחשב במודיעין חיל הים. לאחר סיום לימודו האקדמיים מונה בשנת 1981 לראש מדור טרור (פח"ע) ימי וצי סוחר. בתפקיד זה עסק בהכנות למבצע של"ג כמו גם הליווי המודיעיני של הטרור הימי לאחר פינוי המחבלים מלבנון. בסוף שנת 1984 מונה לראש מדור הכוונת האיסוף, במהלך תפקיד זה השתתף בקורס הבין שירותי הבכיר למודיעין, וקיבל פרס ראש אמ"ן לחשיבה יוצרת על חלקו, יחד עם נוספים, בסיכול פעולת טרור גדולה בדרך הים, ערב יום העצמאות תשמ"ה - מבצע דרך נץ. בשנת 1986 מונה לראש ענף איסוף במודיעין חיל הים. בשנת 1989 מונה לראש מחלקת המחקר של מודיעין חיל הים, בתפקידיו הבכירים האחרונים ביחידת המודיעין הימי עסק רבות בטרור הימי ובציי ערב של מדינות העימות. מאז שקודם לדרגת רס"ן שימש כמנחה מקצועי לקורסי ההדרכה הייעודיים של המודיעין הימי בבסיס ההדרכה של חיל הים.
מבצע אבק דרכים
בתקופת כהונתו טיפל במודיעין של מבצע אבק דרכים (ניסיון הפיגוע בחג השבועות, סוף מאי 1990), המודיעין הימי ומחלקת המחקר במסגרתו, החלו לצבור סימנים מעידים להתארגנות המתבצעת בלוב לקראת פיגוע גדול בדרך הים באמצעות ספינת אם, שעתיד היה להתבצע על ידי ארגון חש"פ אבו אל-עבאס בסיוע חיל הים הלובי. ההיערכות לסיכול פיגוע זה קיבלה את הכינוי "אבק דרכים", ההכנות לפגוע נמשכו שבועות רבים. לקראת השבוע האחרון של חודש מאי, המודיעין של חיל הים איתר את המועד בו בשלה המוכנות להוצאת הפיגוע לפועל. והצביע על מועד יציאת הכוח המפגע של המחבלים מלוב בבוקר או צוהרי יום 27 במאי. תוך הערכה כי יציאת הכוח היא ממערב לוב-מרחב טריפולי.
לאחר פרישתו
שלמה גואטה היה חבר גם בועדת מאור לבדיקת היפגעותה של הספינה אח"י חנית במלחמת לבנון השנייה, במסגרת התחקיר התברר כי בשנת 2003, הזהיר בכיר באגף המודיעין במטכ"ל קצינים במספן המודיעין, כי עליהם לקחת בחשבון שהטיל יעבור לידי החזבאללה. בדו"ח מיוחד שהגיש גואטה, הוא הצביע על חוליות חלשות בתהליך המחקר וההערכה המודיעיני בשנים שקדמו לאירוע, שאילולא הן ניתן היה להעריך בסבירות לא מבוטלת דבר קיומו של טיל ימי ייעודי ברשות החזבאללה. בנוסף התברר, כי בבוקר האסון בדיון במספן, הציג אחד מקציני המודיעין הימי תרחיש של הימצאות הטיל בידי חזבאללה. הוא אף העלה את הדברים על הכתב, אולם בחיל לא נעשה דבר כדי להיערך לירי הטיל, והספינה שטה מול חופי ביירות מבלי להפעיל את מערכות ההגנה הדרושות. מפקד חיל הים, האלוף דודו בן-בעש"ט, הודה כי החיל ראה בתרחיש של ירי טיל מסוג זה מחוף לבנון "משהו בתחום הבדיוני והמופרך".
ויליאם רוטנשטיין
השכלה
רוטנשטיין עזב את בית הספר בברדפורד בגיל שש-עשרה כדי ללמוד בבית הספר סלייד לאמנות, בלונדון ועבר לאקדמיה ז'וליאן בפריז (1889–1893), שם נפגש עם ג'יימס מקניל ויסלר, אדגר דגה ואנרי דה טולוז-לוטרק. בפריז הוא התיידד עם האמן האנגלו-אוסטרלי צ'ארלס קונדר, איתו חלק עם סטודיו במונמרטר.
ג'ון גרגורי דאן
קריירה
דאן ודידיון ליקטו בהדרגה הזמנות כתיבה מהוצאות ספרים ומכתבי עת, נסעו יחד במשימות עיתונות, ובנו דפוס עבודה ששימש אותם במשך 40 השנים הבאות. היה להם שיתוף פעולה מתמיד של ייעוץ, ביקורת, ועריכה הדדית. שניהם פרסמו ספרים שזכו באהדת הביקורת והפכו רבי מכר, בהם הספר הסטודיו מאת דאן, ספר העיון שלו על חברת אולפני פוקס המאה ה־20.
משפחה
דאן התחתן עם דידיון ב־30 בינואר 1964 במיסיון סן חואן באוטיסטה בקליפורניה. הוא היה בן 31 והיא בת 29. בשנת 1969 שקלו שניהם להגיש בקשה לגירושין, כתבה דידיון באחד ממאמריה.
עונת 1962 בגביע ליברטדורס
התחרות הסתיימה בניצחון של סנטוס, אלופת ברזיל בפעם הראשונה בתולדות המועדון.
יחסי סין–צ'כיה
יחסי סין–צ'כיה הם יחסים בינלאומיים בין סין לצ'כיה. הרפובליקה הסינית וצ'כוסלובקיה כוננו יחסים רשמיים ב-1919 וב-6 באוקטובר 1949 כוננו יחסים דיפלומטיים בין צ'כוסלובקיה לסין. בשנת 1993 הוקמה צ'כיה וירשה את אמנת צ'כוסלובקיה. היחסים, המסחר והתיירות בין סין לצ'כיה השתפרו במהירות מאז שנות התשעים; ובעשור השני של המאה ה-21 נערכו הסכמים לשיפור כלכלי יסודי יותר. לאחרונה היחסים התדרדרו בגלל פוליטיקאים בכירים מצ'כיה שביקרו בטאיוואן.
1919–1948
היוקרה הגדולה שהחזיק אדווארד בנש, שנחשב לאחד הדיפלומטים היותר טובים באירופה, צוינה לעיתים קרובות על ידי הסינים. בנש היה מאמין גדול בחבר הלאומים וטען כי יש להתייחס לכל מדינות העולם, ללא קשר אם היו מעצמות גדולות או מעצמות קטנות באופן שווה, מסר שפנה לדיפלומטים סינים שנאבקו לסיים את "אמנות לא שוות" שהעניקו לאזרחי המעצמות האירופאיות הגדולות זכויות אקס-טריטוריאליות בסין. המסר של בנש כי כל אומות העולם צריכות להתאגד תחת הליגה כדי להתנגד לתוקפנות, פנה גם לדיפלומטים סינים לאחר שיפן תפסה את מנצ'וריה בשנת 1931. אולם בפועל, בנש שראה את עקרון הביטחון הקולקטיבי תחת דגל הליגה כדרך להשיג את המעצמות הגדולות להגן על צ'כוסלובקיה, ראה בביטחון הקולקטיבי כחל רק על אירופה, ולא על אסיה. בנש הרגיש כי החלת עקרון הביטחון הקולקטיבי להגנת סין מפני התוקפנות היפנית תסיח את תשומת לב המעצמות הגדולות מאירופה ותשאיר את צ'כוסלובקיה פתוחה לתוקפנות גרמנית. תמיכת צ'כוסלובקיה בסין בתקרית מוקדן הייתה בעיקר רטורית שכן בנש הצטער על התוקפנות היפנית נגד סין מבלי לעשות דבר נוסף. מצד שני, העובדה שגרמניה הייתה מקור הנשק הגדול ביותר עבור סין יחד עם העובדה שמשלחת צבאית גרמנית הכשירה את צבא המהפכה הלאומי הובילה את ממשלת סין לתמוך בנקודת המבט הגרמנית על חבל הסודטים עד יוני 1938. כאשר הרייך חדל ממכירת הנשק לסין והסיר את המשלחת הצבאית הגרמנית. לאחר שגרמניה עברה מתמיכה בסין לתמיכה ביפן ביוני 1938, עמדותיהם של סין כלפי צ'כוסלובקיה השתפר. לי באן, קצין סיני ששירת עם הוורמאכט עבר לצבא צ'כוסלובקיה ביולי 1938, והיה לאסיה היחידה והיחידה בכל צבא צ'כוסלובקיה. לי עזב את הוורמאכט מחמת מיאוס מתמיכת גרמניה ביפן, והצהיר כי יילחם עם צ'כוסלובקיה אם הרייך יפלוש.
יחסי סחר
היחסים הכלכליים בין המדינות עמדו על 340 מיליון דולר בשנת 1993 כאשר צ'כיה הפכה למדינה עצמאית. עם השנים הסחר הדו-צדדי גדל. בשנת 2001 היקף הסחר בין שתי המדינות עמד על 615 מיליון דולר.
בשנת 2018, הסוכנות הצ'כית לאבטחת מידע (NUKIB) הוציאה אזהרה לרשות הביטחון הלאומית הצ'כית כי השימוש בתוכנה ובציוד החומרה הסינית של חברת וואווי מהווה סיכון ביטחוני. ביולי 2019 טענו שני עובדים לשעבר בצ'כיה של וואווי כי הם נדרשים לאסוף את הנתונים האישיים של הלקוחות, כולל המידע המשפחתי שלהם, האינטרסים האישיים והמצבים הכלכליים שלהם, שנכנסו אז למאגרי המידע המרכזיים של וואווי בסין. מידע זה ישותף גם עם פקידי השגרירות הסינית בצ'כית.
מדינות אדומות וכחולות (ארצות הברית)
[[קובץ:Red state, blue state.svg|ממוזער|359x359 פיקסלים|מפה המתארת את ההצבעות של כל מדינה בארבע הבחירות האחרונותמקרא צבעים:
]] מדינות כחולות ומדינות אדומות הם מונחים בפוליטיקה האמריקאית, המתייחסים להזדהות מדינות ארצות הברית עם המפלגה הדמוקרטית (כחול) או עם המפלגה הרפובליקנית (אדום). 40 מתוך 50 מדינות הצביעו לאותה מפלגה בכל מערכות הבחירות לנשיאות ארצות הברית בשנים 2000, 2004, 2008, 2012, 2016 ו-2020.
אליס וודוורד
ביוגרפיה
וודוורד נולדה ב -3 באוקטובר 1862 בצ'לסי, לונדון. אביה הנרי וודוורד, היה מדען בולט בתחום הגאולוגיה, ועבד במוזיאון הטבע בלונדון. בילדותה התחנכה וודוורד בביתה על ידי מורים, יחד עם ארבע אחיותיה ושני אחיה (היא הייתה הרביעית מבין שבעה ילדים). מגיל צעיר עודדו את הילדים לצייר, כאשר בסופו של דבר כל האחיות הפכו אמניות וכל האחים הפכו למדענים. בשנות העשרה המאוחרות שלה, אליס הייתה מספיק מיומנת כדי להמחיש בציורים הרצאות לאביה ומאמרים בעיתונים עבור עמיתיו.
אלקסי קופיו
מדליית ארד באליפות עולם
בשנת 2010 קבע קופיו את האישי שלו בקפיצה משולשת באולם, 17.24 מטר ובתחרות שנערכה באווילה, ספרד ב-17 ביולי 2011 קבע את שיאו האישי באצטדיון בקופצו למרחק של 17.68 מטר.
גמר ליגת האלופות 1998
ריאל מדריד
בהגרלת שלב הבתים הראשון שובצה ריאל בבית ד', יחד עם רוזנבורג, אולימפיאקוס ופורטו. ריאל ניצחה בכל שלושת משחקי הפתיחה, תוך שהיא כובשת 11 שערים. לאחר תיקו מול אולימפיאקוס והפסד לרוזנבורג, שניהם במשחקי חוץ, הביסה ריאל את פורטו 4–0 וסיימה בראש הבית. מלך שעריה בשלב הבתים היה דאבור שוקר, שכבש ארבעה שערים, שלושה מתוכם בבעיטת עונשין.
פאבלו דה לוקאס
קריירה
ב-7 ביולי 2015, אחרי שבחן הצעות ברוסיה, הגיע דה לוקאס לישראל וחתם לשנתיים בבית"ר ירושלים. ב-17 ביולי 2015, ערך דה לוקאס הופעת בכורה במדי בית"ר ירושלים כשעלה כמחליף בהפסד 5-1 של בית"ר לשרלרואה הבלגית במסגרת הסיבוב השני של מוקדמות הליגה האירופית. באותו המשחק, ספג דה לוקאס כרטיס אדום והורחק. ב-24 באוגוסט 2015, ערך דה לוקאס את הופעת הליגה הראשונה שלו עם בית"ר ירושלים בתיקו 0-0 נגד הפועל תל אביב. ב-27 בינואר 2016, לאחר שלא השתלב בקבוצה, שוחרר דה לוקאס מבית"ר ירושלים וסיים את דרכו בקבוצה לאחר שערך 9 הופעות ליגה.
שמואל ישראלי
שמואל (פפו) ישראלי (אוקטובר 1928 – ספטמבר 2016) היה כדורגלן יהודי יליד יוון ששיחק בעמדת הקיצוני ימני במכבי תל אביב בשנות ה-50 של המאה ה-20.
ישראלי נולד ביוון ועלה לארץ ישראל בגיל 5 יחד עם משפחתו. הוא שיחק במחלקת הנוער של מכבי תל אביב וב-1947 עלה לקבוצה הבוגרת. במדי הקבוצה זכה ב-5 אליפויות ו-4 גביעי מדינה. ב-29 באוקטובר 1949 כבש שער בדרבי הראשון נגד הפועל תל אביב לאחר קום המדינה. ב-1959 פרש ממשחק לאחר שנפצע בתאונת דרכים.
הום סנטר
היסטוריה
בשנים הראשונות לפעילות החברה, התאפיינו סניפי הרשת בגודל קטן וללא חלוקה ייעודית למחלקות שונות. במרץ 2001 הום סנטר התחילה לשווק שירותי תיקונים ושיפוצים מעבר למוצרים הנמכרים בחנויות הרשת.
בשנת 2003 פתחה החברה לראשונה מספר חנויות בקונספט "סופר הום סנטר" שהן גדולות במיוחד עם חלוקה והתמחות במספר מחלקות שונות. ביולי 2003 רכשה הרשת את חברת "בסט ביי" שהייתה עד אז בבעלות משפחת שטראוכלר, והעבירה מספר סניפי "בסט ביי" לתוך סניפי "הום סנטר" במתכונת של חנות בתוך חנות. מנכ"ל הום סנטר, אהרון מידן מונה גם למנכ"ל רשת "בסט ביי". בינואר 2004 הרשת התחילה לשווק גם מוצרי חשמל גדולים, כגון מקררים, מכונות כביסה וכדומה.
באפריל 2012 פתחה הרשת חברת בת שהפעילה רשת סלולרית וירטואלית, בשם "הום סלולר". אודי מארצי מונה למנכ"ל חברת בת זו.
הרשעות החברה בגין הטעיית צרכנים
נגד חברת הום סנטר הוגשו מספר פעמים תביעות לבית משפט השלום על ידי משרד התמ"ת בגין הטעייה מכוונת של צרכנים והחברה נאלצה לעמוד למספר משפטים ונקנסה בסכומים של מאות אלפי שקלים בשל כך:
דבש פרא
עיבוד המחזה
המחזאי מייקל פריין התייחס למחזה המקורי של צ'כוב כאל טיוטה ראשונה למחזה שהוא כתב בעצמו וניסה לשפר אותו. הוא קיצר אותו במידה ניכרת, ארגן מחדש את התמונות, העביר חומר ממקום למקום ומדמות לדמות, כתב קטעים חדשים ושיכתב קטעים ישנים והשמיט עלילות משנה. הוא הפחית את מספר הדמויות מ-20 ל-16 והוסיף דמויות חדשות. פריין קרא למחזה בשם "דבש פרא", מכיוון שהוא מתרחש בתקופת ירח הדבש של הזוג וויניצב. השם לקוח מהמשפט המופיע במחזה: "חודש של דבש פרא". השם מביע רמז לטעמה המתוק של המשיכה המינית האסורה והפרשיות הארוטיות שיתרחשו במחזה ומבטא את התחושה העזה של תקופת הקיץ המרחפת מעל המחזה.
ההיסטוריה של ההפקה
ההפקה הראשונה לעיבודו של פריין התקיימה בתיאטרון המלכותי הלאומי ב-1984 וזכתה בפרס אוליבייה בשלוש קטגוריות: איאן מקלן זכה בפרס שחקן השנה בהעלאה מחודשת של מחזה, כריסטופר מורהאן זכה בפרס במאי השנה וג'ון גונתר זכה בפרס מעצב השנה. שרלוט קורנוול גילמה את דמותה של אנה פטרובנה.
הצגת הבכורה של המחזה בניו יורק התקיימה בתיאטרון וירג'יניה בדצמבר 1986, בבימויו של דאגלס אורנסקי. מקלן שב לשחק את פלאטונוב, אולם יתר הצוות היה אמריקאי, ביניהם קים קטרל, קתרין ווקר וקייט ברטון.
לורה לייטון
ביוגרפיה
ב-1997 הפסיקה לשחק במלרוז פלייס, ולאחר מכן הופיעה במספר פרקים של בוורלי הילס 90210 כשחקנית מתחילה המנהלת רומן עם דייוויד סילבר, שגולם על ידי בריאן אוסטין גרין.
דבש פרא
דבש פרא בתיאטרון המקצועי הישראלי
התיאטרון הקאמרי, הצגת בכורה: 21 בנובמבר 1985
מרכז קיפ לחקר הספרות והתרבות העברית
תולדות המרכז
ראש מרכז קיפ הוא פרופ' מיכאל גלוזמן.
ראשי המרכז מיום היווסדו של מכון כץ (ברשימה אלפביתית) הם: ד"ר יוסף האפרתי, פרופ' אבנר הולצמן, ד"ר צבי מלאכי, פרופ' ראובן צור, פרופ' עוזי שביט, ד"ר בועז שכביץ, פרופ' זיוה שמיר.
ארכיונים
המרכז דואג לקלוט ארכיוני סופרים ולשמר את יתר הארכיונים שברשותו. חוקרי המרכז ממיינים ומסדרים את המסמכים מתוך היכרותם המעמיקה את יצירת הסופרים הנדונים.
חלימה מודעת
חלומות מודעים הם בדרך כלל זכירים הרבה יותר מחלומות רגילים. על פי אחת התאוריות, חלומות צלולים זכירים יותר בשל העובדה שבדרך כלל האונירונאוט יתעורר מרוב התרגשות במהלך החלום - בדומה למה שקורה במהלך סיוט. כאשר מתעוררים לפתע מתוך שנת REM (השלב במחזור השינה בו מתרחשים רוב החלומות) קל הרבה יותר לזכור את החלומות כשמתעוררים מאשר אחרי שאר שלבי מחזור השינה.
בדיקות מציאות
השימוש הקבוע בבדיקות מציאות שונות במהלך היום הופך אותן עם הזמן לטבע שני, ואז, החולם זוכר לבצע אותן במהלך החלום, בכוונה או בטעות.
MILD
שיטה שגם בה מתעוררים באמצע הלילה, אבל בה צריך להישאר ער בערך שעה ולכתוב את החלום האחרון שהעיר את הגוף. לאחר מכן יש לחזור לישון תוך כדי שמדמיינים את החלום שכתבנו וכשנחזור להיות בחלום, נהיה מודעים שמדובר בחלום. לשיטה זו יש 46% הצלחה, והיא משמשת בעיקר מתחילים.
השפעה (סרט)
צילומים
הצילום העיקרי החל במאי 2021.
טופלו (הונגריה)
היסטוריה
האזור מיושב מסביבות המאה ה-14, והוא מוזכר לראשונה בכתבים משנת 1352. הכפר נהרס בזמן שלטון הטורקים ויושב מחדש. במהלך מלחמת העולם השנייה פוצצו הגרמנים את הכנסייה הישנה בטופלו.
35 יהודים חיו בטופלו בשנת 1880 ובשנת 1944 נרצחו כ-20 מהם בשואת יהודי הונגריה.
כמו יישובים רבים באירופה גם בטופלו מספר התושבים נמצא בירידה. כך, בשנת 1990 חיו בכפר 668 תושבים ובשנת 2021 רק 553 תושבים.
לייבאך
לייבאך (באנגלית: Laibach) היא להקת אוונגרד סלובנית. המזוהה עם ז'אנר האינדסטריאל וזרמים נוספים של המוזיקה האלטרנטיבית. לייבאך היא הלהקה המערבית הראשונה שהופיע בצפון קוריאה הקומוניסטית.
כרמי גת
השכונה תורכב בעיקר מבתים מסוג "קוטג'ים" ובנייני מגורים.
השושלת האיסאורית
השושלת האיסאורית (ביוונית: Ισαύρων) עמדה בראש האימפריה הביזנטית בין השנים 717–802. מייסד השושלת לאון השלישי וממשיכיו, השיגו יציבות ורגיעה באימפריה לאחר שנים שהיא הייתה על סף התמוטטות. השושלת קשורה בעיקר לאיקונוקלאזם הביזנטי. האיקונוקלאזם היה ניסיון של השליטים להחזיר את החסד האלוהי על ידי טיהור האמונה הנוצרית מהערצה מוגזמת לאיקונות, והביאו לסערה פנימית ניכרת.
קונסטנטינוס החמישי, 741–775
קונסטנטינוס היה בן 22 כשהחל למשול באימפריה והכריז מיד עם עלייתו על לוחמה נגד המוסלמים. במהלך המערכה מולם, הותקף קונסטנטינוס על ידי כוחותיו של גיסו ארטבסדוס, שדרש לכתר בזכות שהיה בעלה של אנה, אחותו הגדולה של קונסטנטינוס. מלחמת האזרחים הזו נמשכה כשנתיים וחצי.
לאון הרביעי, 775–780
הקיסר עשה מאמצים גדולים לכפר על כעס הכנסייה ומעמדו התחזק במידה ניכרת בעקבות כך. למרות שהוא שמר על הקביעות של המועצה האיקונוקלאסטית, הוא זנח את האמצעים המאוחרים של אביו נגד נזירות ופניית הבתולה והקדושים. לאון החל למנות אבות מנזר לבישופים מרכזיים, לפחות חלק ממינויו היו תומכי איקונופילים סודיים. ככל הנראה הוא פעל לפי המדיניות הרגילה של הקיסרים לצמצם את המחלקות התאולוגיות, בניגוד לאביו שהחריף אותה.
אירנה האתונאית, 797–802
אירנה עלתה לשלטון בשנת 780 עם מותו הפתאומי של בעלה, לאון הרביעי. במשך עשר השנים הבאות, היא שימשה כעוצרת עבור בנם היחיד, קונסטנטין השישי. בדצמבר 790 גירש קונסטנטין את אירנה מהארמון, אך החזיר אותה מהגלות בינואר 792. שלטונו של קונסטנטין הסתיים באוגוסט,797, כאשר הוא נעצר, עוור והוגלה בפקודת אמו. אירנה שלטה באופן עצמאי עד שהודחה ב-03 באוקטובר 802.
בקתת הר רויאל
היסטוריה
הבניין משמש לאירועים, ויש בו מקום לעד 700 משתתפים.
לואי עלי
קריירה
באפריל 2019 השתתף במחזמר "זה אני", ובמאי 2019 הופיע בחלק האמנותי של אירוויזיון 2019 ביחד עם עידן רייכל.
ב-6 בינואר 2022 השתתף בדואט של הסינגל "גנגסטאר", עם הזמר הטוגולזי-ישראלי, סטפן לגר.
יחסי הממלכה המאוחדת–קטר
ביקורים רשמיים חשובים
באוקטובר בשנת 2010 אמיר קטר דאז חמד בן ח'ליפה אאל ת'אני, נסע לביקור רשמי בן שלושה ימים בממלכה המאוחדת עם אשתו שייח'ה מוזה, ובתגובה ראש ממשלת בריטניה דאז, דייוויד קמרון, ביקר בקטר בשנת 2011.
אלים צ'אן
קריירה מוזיקלית
החל מעונת הקונצרטים 2019–2020 מכהנת אלים צ'אן כמנצחת הראשית של התזמורת הסימפונית של אנטוורפן, ששוכנת באולם המלכה אליזבת (Koningin Elisabethzaal) באנטוורפן. צ'אן, שהלכה בעקבותיהם של מנצחים דוגמת אדו דה וארט ויאפ ואן זביידן, היא המנצחת הראשית הצעירה ביותר שמונתה על ידי התזמורת הפילהרמונית של פלנדריה.
ערן בורוכוב
ביוגרפיה
לאחר שחרורו מצה"ל, למד בורוכוב לימודי מוזיקה בבית הספר רימון והיה חבר במספר הרכבים מוזיקליים.
פטרוואשארה
יהודי פטרוואשארה
יהודים התיישבו בפטרוואשארה לראשונה בתחילת המאה ה-19. בשנת 1885 נעשו כפופים לקהילה יהודים שישבו ב-18 כפרים בסביבה. בפטרוואשארה כיהנו שלושה רבנים בזה אחר זה ובמקום היה בית כנסת שהורחב בשנת 1878.
טקטום
הטֶקטוּם (מלטינית: tectum, גג) הוא אזור במוח, הממוקם בחלק הגבי של המוח האמצעי. הטקטום אחראי לרפלקסים שמיעתיים וחזותיים.
התלילים
אצל מבוגרים, הטקטום בנוי מתליל עליון ותליל תחתון.
ז'וז'ה גורדון
ביוגרפיה
גארטנר נולדה במשפחה יהודית כבתם של פאל גארטנר (1900–1975) רופא, פסיכיאטר, מומחה לזיהוי פלילי ושל מגדולנה סלשי (1907–1945) שנספתה בשואה. סבה וסבתה מצד אביה היו מיקשה גארטנר ואירן גולדשטיין, סבה וסבתה מצד אמה היו ליפוט סלשי ואילונה לאוב (1879-1924). אין פרטים כיצד יתר המשפחה ניצלה בשואה. בין השנים 1945–1949 הייתה סטודנטית באוניברסיטה לאמנויות התיאטרון והקולנוע בבודפשט. בין השנים 1949–1952 הופיעה בתיאטרון הלאומי של פץ' ולאחר מכן במשך 10 שנים ב"תיאטרון על שם פטפי" (Petőfi Színház) ו"בתיאטרון על שם יוקאי" (Jókai Színház).
וינסנט מלרין
תורתו
בשנת 434, אחרי ועידת אפסוס הוא ערך, תחת שם העט "פרגרינוס" את ה"קומוניטוריום" (Commonitorium) שבו ניסח בסגנון מוקפד ומדויק את אמות המידה שלפיהן דוקטרינה נוצרית יכולה להיחשב לנוצרית טהורה או לכפירה. הספר נכתב במטרה להגן על הכנסייה מפני "כפירות" כמו זו הנסטוריאנית. הקריטריונים המוצגים בספרו הם בדיוק אלו המיושמים על ידי הכנסייה האורתודוקסית עד לימינו: כפי שניסח בעצמו, במה שמכנים "הקאנון של וינסנט":
קריסטן דלטון
ביוגרפיה
ב-2005 הייתה לסגנית מיס הנוער של קרוליינה הצפונית.
ב-2013 נישאה לכריס וולף.
פיטר פיצג'רלד
תחילת דרכו
פיצג'רלד נולד בעיר אלג'ין שבאילינוי, אחד מחמשת ילדיהם של ג'רלד פרנסיס ומרג'ורי (לבית גוסלין) פיצג'רלד. את מרבית חייו העביר באינברנס (Inverness), פרוור צפון-מערבי של שיקגו. בשנת 1978 סיים פיצג'רלד את לימודיו התיכוניים בבית הספר אבי פורטסמות' שברוד איילנד, וב-1982 היה לבוגר דארטמות' קולג'. את לימודיו לתואר שני השלים באוניברסיטת אריסטול של סלוניקי השוכנת בסלוניקי שביוון, ובשנת 1986 קיבל תואר שני נוסף במשפטים מאוניברסיטת מישיגן. מאז אמצע שנות ה-40 של המאה ה-20, עוסקת משפחתו באופן שיטתי בבנקאות מסחרית. אביו ייסד את "סאבאורבן בנקורפ" (Suburban Bancorp), רשת בנקים בפרוורי שיקגו, אותה מכר ב-1994 לחברה בת של בנק מונטריאול תמורת 246 מיליון דולר אמריקאי.
בחירות 1998 לסנאט
במהלך בחירות 1998 אל הסנאט של ארצות הברית, הכריז פיצג'רלד על כוונתו להתמודד מול הסנאטורית המכהנת של אילינוי מטעם המפלגה הדמוקרטית, קרול מוזלי בראון. בבחירות המקדימות הרפובליקניות הוא ניצב בפני מבקרת המדינה של אילינוי, לוליטה דידריקסון. דידריקסון זכתה לתמיכת המפלגה הרפובליקנית באילינוי, כולל לחסותם של מושל אילינוי ג'ים אדגר ובוב דול, המועמד הרפובליקני בבחירות לנשיאות 1996, שכיהן כיו"ר מטה הבחירות הלאומי שלה. מערכת הבחירות המקדימות בין השניים נעשתה מתוחה, פיצג'רלד ניצח את יקירת הממסד בפער קטן ונבחר למועמד המפלגה הרפובליקנית.
בסנאט של ארצות הברית
פיצג'רלד היה שמרן נחרץ בנושאים כמו התנגדות להפלות (למעט במקרים של סכנה לחיי האם), מיסוי ונישואים של בני-זוג מאותו המין. עם זאת, בסוגיות אחדות הוא חלק על עמיתיו השמרניים, בעיקר בענייני סביבתנות ואיכות הסביבה; הוא התנגד לקידוח ימי בשמורת הטבע הארקטית הלאומית (Arctic National Wildlife Refuge) לאורך כל כהונתו בסנאט של ארצות הברית. כמו כן, פיצג'רלד תמך גם בבקרה "סבירה" על כלי ירייה ונשק, ברפורמת מדיניות ההגירה לארצות הברית ובחקיקת "החוק הדו-מפלגתי לרפורמה במימון בחירות" (אשר נודע בשם "חוק מקיין-פיינגולד").
לאורך כהונתו בסנאט נאבק פיצג'רלד עם ההנהגה הרפובליקנית באילינוי. הוא התעקש על מינויו של תובע לפדרלי לאילינוי שאינו בן-המדינה, פטריק פיצג'רלד (אין ביניהם קשר משפחתי), לחקירת שחיתות שלטונית בממשלת מדינת אילינוי. אף על פי שפקידי המפלגה הרפובליקנית רצו למנות תובע ידידותי יותר למדינה, פיצג'רלד התעקש על מישהו שאין לו ידידים או אויבים בממשלת אילינוי. חקירת התובע הפדרלי, הובילה להגשת כתבי אישום אחדים נגד אישים בולטים, בהם המושל הרפובליקני לשעבר ג'ורג' ראיין, שהורשע בסופו של דבר במספר עבירות פליליות של ניצול סמכות לרעה. בין אישים אלה נמנה גם מי שהיה אז המושל הדמוקרטי המכהן רוד בלאגוייביץ', שהורשע שנים רבות לאחר מכן בניסיון למכור את מושב הסנאט שפינה יורשו של פיצג'רלד, הנשיא הנבחר של ארצות הברית ברק אובמה. שערורייה זו נתפסה כביסוס למוניטין של אילינוי כאחת המדינות המושחתות ביותר בארצות הברית מבחינה פוליטית.
בני משה שמעבר לסמבטיון
מקור האגדה על בני משה
המקור הקדום ביותר לאגדת בני משה הוא תרגום יונתן בן עוזיאל על הבטחת אלהים למשה כי יקום ממנו עם רב (שמות ל"ד 10) ומוסיף התרגום : "אולם ממך יצאו עמים צדיקים, נגד כל עמך אעשה להם נסים בזמן שיפלו בשבי על נהרות בבל ואעלם משם ואובילם מעבר לנהר סמבטיון." במדרש בראשית רבתי מסופר כי הלויים סירבו לנגן ולשיר לשוביהם הבבלים וכדי שלא יאלצום לכך קצצו הלויים את אצבעותיהם. בזכות מעשה גבורה זה לקח אותם האלוהים אל הארץ הנפלאה שמעבר לסמבטיון. בני משה מתוארים באגדה זו כמקדשי השם שהאל הצילם מסבלותיהם בדרך נס והביאם למקום מבטחים.
גייל (זמרת)
טיילור גייל רתרפורד (נולדה ב-8 ביולי 2004), הידועה באופן מקצועי בשם גייל (Gayle), היא זמרת-יוצרת אמריקאית. פרצה לתודעה בזכות הסינגל "ABCDEFU" בשנת 2021.
גאבור מרטון
קריירה כמאמן
לאחר הפרישה מונה מרטון למאמן קבוצת קוזארמישלני מהליגה השנייה בהונגריה, ולאחר מכן מונה למאמן קבוצת הנוער של פץ', וכן שימש לתקופה קצרה כמאמן הקבוצה הבוגרת של המועדון. בשנת 2010 חזר לתפקיד מאמן קוזארמישלני למשך שנתיים וחצי. בינואר 2013 חזר לתפקיד מאמן פץ' בליגה הבכירה, וביולי 2014 מונה למאמן קבוצת קאפושווארי ראקוצי מהליגה השנייה. בשנת 2015 חזר לאמן את קבוצת פץ', לאחר שהורדה לליגה הרביעית עקב עבירות רישוי, ובנה את סגל הקבוצה מחדש. בשנת 2018 סיים את תפקידו במועדון, ובשנת 2019 שימש כמאמן שיופוק מהליגה השנייה.
דוד שמרון
דוִד נפתלי שִׁמְרוֹן (נולד ב-23 בנובמבר 1951) הוא עורך דין ישראלי, מקורבו וקרוב משפחתו של ראש ממשלת ישראל, בנימין נתניהו. בעבר גם ייצג את נתניהו.
המלשין
תקציר העלילה
ג'יפו נולן (ויקטור מקלגלן) משוטט ברחובות דבלין ומתבונן במודעות ובהם תמונה של עמיתו פרנקי מק'פיליפ והצעת פרס של 20 ליש"ט על מי שיביא לתפיסתו. ג'יפו גורש מהמחתרת האירית כיוון שבעת פעולה הוא לא ירה בשוטר מהבלאק אנד טאנס.
לאחר חקירה קצרה מזכה דן את מאליגן ומפרט לג'יפו את כל המקומות בהם בזבז כסך בסך 20 ליש"ט. ג'יפו נשבר ומודה. הוא מובל לחדרון וברטלי נקבע להורגו. ג'יפו מצליח לברוח ולהגיע לדירתה של קאתי. היא מגיעה לדן ומבקשת שיחמול עליו אבל דן מודיע לו שזה לא בידיו. אנשי המחתרת פורצים לדירה ופוצעים אותו. הוא מצליח להגיע לכנסייה שם נמצאת אמו של פרנקי ולבקש את סליחתה. היא סולחת לו והוא מסתכל למעלה, קורא "פרנקי" וצונח מת.
יהודה בקון
ראשית דרכו
בקון נולד ב-1929 באוסטרבה שבמוראביה, צ'כוסלובקיה למשפחה יהודית ציונית מסורתית, בנם של אתל לבית גרוס וישראל בקון, ואחיהן של חנה ובלה רבקה. אביו היה בעליו של בית חרושת לעורות. בשנת 1941 גורש בקון לטרזיינשטט, שם למד אצל האמנים אוטו אונגר, בדז'יך פריטה ולאו הס. בשנת 1943 גורש בקון לאושוויץ ושהה שישה חודשים בבירקנאו. בקון הועסק ב"קומנדו עגלות" (Rollwagenkommando), קבוצות נערים שעסקו בסבלות במחנה, ובמסגרת תפקיד זה הייתה לו גישה לאזורים השונים של המחנה. נשלח בצעדת מוות למחנה מאוטהאוזן, וממנו שוחרר.
W.I.T.C.H
פעילות
מרבית פעולות הקבוצה כללו תיאטרות רחוב ומיצגים במסגרתם היו חברות הקבוצה לבושות כמכשפות. בליל כל הקדושים, 1968, התלבשו נשות W.I.T.C.H כמכשפות וצעדו לאורך רחוב וול סטריט במטרה להטיל "קללה" על האזור המסחרי בעיר ניו-יורק. רובין מורגן ציינה מאוחר יותר שמדד דאו ג'ונס צנח בחדות ביום שלאחר מכן. באחת מפעולותיהן נכנסו נשות W.I.T.C.H למסעדה המפורסמת "קנזס סיטי של מקס", חילקו לבאי המקום שיני שום וקלפים עליהם נכתב המוטו "אנחנו מ.כ.ש.פ.ה, אנחנו נשים, אנחנו שחרור, אנחנו עצמנו" וקראו "תשעה מליון נשים נשרפו כמכשפות".
בינואר 1969 אורגנה בידי ארגונים פמיניסטיים רבים הפגנה בוושינגטון די. סי. אל מול טקס ההשבעה של ריצ'רד ניקסון לנשיא ארצות הברית. נשות W.I.T.C.H הגיעו להפגנה כשהן נושאות באנרים עליהם נכתב "מכשפה". הן תכננו להפריע לנאום של שולמית פיירסטון מתוך התנגדות לביקורת שלה למה שכינתה "השמאל הגברי". אחרי ההפגנה, שלחה הקבוצה מכתב פומבי לשבועון הקומוניסטי הגרדיאן, בו מחו נגד קריאותיה של פיירסטון לתנועה לשחרור האישה להתנתק מקבוצות השמאל הפועלות בארצות הברית. במכתבן, הן תיארו את התנועה לשחרור האישה כ"חלק ממאבק כללי; אנו חיוניות למאבק בדיוק כפי שהמאבק חיוני עבורנו". בנוסף, המכתב יצא נגד התקפותיה של פיירסטון כנגד הגברים בשמאל בטענה ש"כיוונה של המחאה שלנו כנגד גברים רק מחזק את הדפוס הדכאני לפיו נשים מגדירות עצמן באמצעות גברים".
איי זובייר
האיים
האיים בנויים על בקע בכיוון צפון-צפון-מערב-דרום-דרום-מזרח שהחל בתקופה של התפרצויות געשיות, תקופת שקט בה התרחשה בליה חופית ולאחריהן תקופת התפרצויות מחודשת וזרימת לבה אשר יצרה את קבוצת האיים החשופים הקיימת בימינו.
יחסי הממלכה המאוחדת–נפאל
יחסי הממלכה המאוחדת–נפאל הם היחסים הבילטראליים בין הממלכה המאוחדת של בריטניה הגדולה וצפון אירלנד לרפובליקה הפדרלית הדמוקרטית של נפאל.
גליל ACE
הגליל ACE נמכר בהצלחה למספר מדינות ברחבי העולם בהן קולומביה, צ'ילה, אוקראינה ועוד. הרובה מוצע למכירה גם לאזרחים, כולל בארצות הברית. הגליל ACE פופולרי באופן יחסי במדינות עולם שלישי שמעבירות את הצבא תהליך של מודרניזציה כי ברוב המדינות הנשק הנפוץ היה ה-AK-47 ובאותן מדינות היו מפעלים ליצור מחסניות של AK-47 ומפעלים ליצור כדורים בקוטר 39×7.62 מ"מ. ועם הגעת הגליל ACE המדינות הללו לא היו צריכות להעביר את המפעלים שלהן הסבה לקוטר כדור ומחסנית שונה.
פעולה
מנגנון הפעולה של הגליל ACE מבוסס על מנגנון הפעולה של הגליל המקורי עם שיפורים שנועדו להגדיל את הדיוק ולהקל על המשקל. הגליל ACE מסוגל לבצע הן ירי חצי-אוטומטי והן ירי אוטומטי מלא. הבריח הוא בריח מסתובב שנדרך מחדש על ידי גזים הנפלטים בעת הירי במנגנון שנקרא "בוכנה ארוכת-פעימה".
דיוק
לפי כתב העת American Rifleman רובה הגליל ACE מדויק יחסית לרובי סער ובפרט עולה בדיוקו על רובים ממשפחת הקלשניקוב (כגון ה-AK-47, AK-74 ו-AKM) אליה הוא שייך. במבחן דיוק שנעשה במטווח לטווח, המקבץ הטוב ביותר של הגליל ACE היה 0.83 אינץ' עבור 5 יריות, שקול לדיוק של 0.793 דקת קשת, ואילו המקבץ הממוצע בירי קבוצות של 5 כדורים היה 0.98 אינץ', דיוק השקול ל-0.936 דקת קשת. הירי נעשה בקליבר 7.62x39 מ"מ מזרחי וקנה באורך עם כוונת טלסקופית ותחמושת קליעה. עם תחמושת צבאית רגילה ואחרי ירי של 700 כדורים גודל המקבץ הממוצע היה 1.83 אינץ', דבר השקול לדיוק של 1.75 דקת קשת.
דגמים
הגליל ACE מוצע ב-3 קליברים ובכל קליבר במספר אורכי קנה:
מהיר לעיר
התקדמות
בחודשים ספטמבר 2018 - מרץ 2019, נערכה פעימה משמעותית בראשון לציון. בפעימה זו שודרג מערך האוטובוסים בעיר על ידי הארכת שעות פעילות הקווים, העלאת תדירות משמעותית (במקום כל שעה, כל 10–20 דקות) ושינוי מסלול בקווים קיימים על מנת לתת קישור מדויק יותר למוקדי תעסוקה, בילוי וחינוך. פעימה זו הובילה לעלייה בכ-30% בנסיעות בתחבורה הציבורית העירוניות. לדוגמה: קו 10 הוותיק בעיר בוטל, ובמקומו נכנסו קו 15 וקו 21, קו ישיר שחותך את ראשון לציון ממזרח למערב וקו מאסף שעובר דרך השכונות ומקשר אותן אל מוקדי בילוי ותעסוקה מרכזיים בהתאמה. כמו כן, בוטל קו 192 הוותיק ובמקומו הושקו קווים 190, 191 ו-193 המהירים לתל אביב והקווים הפנימיים בעיר תוגברו באופן משמעותי.
הבחירות הכלליות בבריטניה 1806
בסופו של דבר גרינוויל נבחר לכהונה נוספת, אך נפטר כשלושה חודשים לאחר סיום הבחירות.
חוק הפיקדון על מכלי משקה
הוראות החוק
תאגידי אל"ה ואסופתא מפעילים משאיות, מרכזי איסוף עירוניים ומכונות איסוף עבור מכלי המשקה. אך כיום, רוב צרכני המשקאות מחזירים את המכלים לבתי עסק המוכרים משקאות (על פי החוק, בתי עסק מחויבים לקבל את הבקבוקים ולזכות את הצרכן) או לחברות האוספות מכלים, ואלה מעבירים את המכלים לאחד משני התאגידים.
מפרץ הונג הום
היסטוריה
מאז שנת 1850 החלו לייבש חלקים מהמפרץ ועד שנת 1996 אוחזר המפרץ כולו. שכונת צים שא צוי מזרח וכן תחנת הרכבת התחתית של הונג קונג הונג הום, ורציף המעבורות הונג הום מצויים על השטח שיובש, וכן הקולוסיאום של הונג קונג, וכן נבנתה טיילת חופים בקצהו של השטח שיובש.
ג'רלד גרדנר
חייו
ב-1900, התחתנה המטפלת של גרדנר עם דייוויד אלקינגטון, אחד ממחזיריה הרבים שהיו בבעלותו מטעי תה במושבה הבריטית בציילון, סרי לנקה של ימנו. הוריו של ג'רלד הסכימו שהוא יעבור לגור עמם בציילון. הוא המשיך לגור עם הזוג עד 1904, אז הוא עבר לגור בבונגלו משל עצמו. ב-1907, חזר גרדנר לבריטניה למספר חודשים, ומאוחר יותר באותה שנה הוא חזר לציילון. ב-1910, הצטרף גרדנר למסדר הבוניים החופשיים. ב-1911, עבר גרדנר לצפון בורנאו, אך לאחר שהוא חלה במלריה הוא עבר לסינגפור.
בלו בירד איירווייז
בלו בירד איירווייז היא חברת תעופה יוונית המתמקדת בטיסות לאירופה מנמל התעופה בן-גוריון. בסיס החברה נמצא בנמל התעופה הבינלאומי של הרקליון שבאי כרתים אשר ביוון, והיא פועלת באיים נוספים באזור.
היסטוריה
בלו בירד מפעילה שלושה מטוסים מדגם בואינג 737–800 עם 189 מקומות ישיבה. החברה מפעילה בעונת הנסיעות מספר טיסות יומיות בין כרתים, רודוס, קוס, בודפשט, בוקרשט, ברצלונה ויעדים נוספים באירופה לנמל התעופה בן-גוריון. בשאר ימות השנה החברה מפעילה טיסות שבועיות ליעדים מגוונים באירופה.
נייט מקמילן
קריירת משחק
מקמילן נבחר על ידי סיאטל סופרסוניקס בבחירה ה-30 של דראפט ה-NBA לשנת 1986. כחודש מפתיחת עונתו הראשונה הפך מקמילן לרכז הפותח של הקבוצה, וב-23 בפברואר 1987 רשם הישג נדיר של 25 אסיסטים בניצחון קבוצתו על לוס אנג'לס קליפרס. בכך השווה מקמילן את שיא ה-NBA לאסיסטים במשחק על ידי שחקן רוקי, אותו קבע ארני דיגרגוריו בעונת. מקמילן המשיך לשחק עבור הסופרסוניקס לאורך כל 12 שנות הקריירה שלו, ופתח בחמישייה הפותחת בכחצי מהמשחקים. הוא התבלט כשומר וחוטף מצוין, ובעונת הוביל את ה-NBA עם 3.0 חטיפות בממוצע למשחק. בסיום אותה עונה, וכן בזו שאחריה, נבחר לחמישיית ההגנה השנייה של העונה. הישג השיא של הסוניקס בתקופתו היה העפלה לגמר ה-NBA בפלייאוף, בו הפסידו לשיקגו בולס בתוצאה 2–4.
פרס האזרחות על שם ג'יי. וולטר קנדי
'''פרס האזרחות של ג. וולטר קנדי בליגת ה-NBA (באנגלית: J. Walter Kennedy Citizenship Award''') הוא פרס המוענק מאז עונת לשחקן, מאמן או חבר צוות "שהפגין שירות ומסירות יוצאת דופן לקהילה". הפרס נקרא על שמו של ג'יי. וולטר קנדי, נציב (קומישינר) ה-NBA השני. הזוכים בפרס נבחרים על ידי "הארגון המקצועי של כתבי הכדורסל" (PBWA), המייצג כתבים של עיתונים, כתבי-עת ושירותי אינטרנט המכסים את ליגת ה-NBA באופן קבוע. חברי הארגון מציגים רשימת מועמדים לפרס, שמתוכו נבחר הזוכה על ידי כ-150 חברים בארגון, כאשר המועמד בעל מספר הקולות הגבוה ביותר זוכה בפרס. הפרס מוענק לרוב לאדם שתרם באותה שנה תרומה משמעותית למוסד צדקה. בעונת, לדוגמה, ניתן הפרס לקווין גארנט לאחר שתרם 1.2 מיליון דולר למאמצי הסיוע לנפגעי הוריקן קתרינה.
פאלם ביי
מבחינה פוליטית, מועצת העיר מורכבת מחמישה חברים.
גביע הליגה הלאומית
רקע
הטורניר הוקם לראשונה לקראת עונת 2021/2022 בו משתתפות קבוצות הליגה הלאומית בכדורסל, ההחלטה נבעה לאחר שאיגוד הכדורסל הכריז על שינוי בשיטת גביע המדינה כאשר רק 8 הקבוצות הראשונות בסיום הסיבוב הראשון של עונת 2021/2022 ישתתפו בתחרות.
הרפובליקה הסובייטית העממית של ח'ווארזם
לאחר מהפכת אוקטובר החלו כוחות מקומיים במרד נגד שלטון הח'אן. באביב 1918 השתלט מנהיג הטורקמנים על המדינה. במקביל, בנובמבר 1919 החלה התקוממות בהנהגת הקומוניסטים המקומיים. כוחות המורדים לא הצליחו להפיל את הח'אן החדש, ולעזרתם נשלחו כוחות של הצבא האדום. ב-2 בפברואר 1920 התפטר החאן האחרון, והוקמה הרפובליקה הסובייטית של ח'ווארזם, שהייתה חלק מרוסיה הסובייטית.
אוניברסיטת רוסטוק
מחקר
האוניברסיטה משתפת פעולה עם מספר מוסדות עצמאיים. ביניהם:
שאקי (ליטא)
היסטוריה
בתקופת ליטא העצמאית הוכרזה שאקי כעיר מחוז והוקמו בה מוסדות מנהלה אזוריים ומוסדות שלטון אחרים. למרות מאמץ מודע של השלטונות להטות את המאזן הדמוגרפי לטובת אוכלוסייה ליטאית אתנית, מילאו יהודים תפקידים בכירים במנגנון העירוני, וארבעה יהודים כיהנו במשרת ראש העיר שאקי.
משה הלינגר
תחומי ההוראה והמחקר שלו הם פוליטיקה השוואתית, מחשבה מדינית, מחשבה מדינית יהודית, יהדות ודמוקרטיה, חברה ופוליטיקה במדינת ישראל, הציונות הדתית ועוד. פרסם ספרים ומאמרים בעברית ובאנגלית העוסקים בציונות הדתית ובמדינת ישראל ובמחשבה המדינית היהודית וכמו כן ערך ספר על המחשבה המדינית היהודית.
בית הספר למקצועות התעופה
היסטוריה
החל משנת 2018 מפקד בית הספר הוא מאיר בוחבוט.
דסטין דמרי-ברנס
ביוגרפיה
דמרי-ברנס נולד בלנקסטר, לנקשייר ב-11 ביולי 1978. הוא סיים תואר משחק באקדמיה למוזיקה ולאמנויות הדרמה של לונדון.
קריירה
דמרי-ברנס החל את קריירת המשחק שלו כשגילם דמות משנית בסרט הקצר "Nightswimming" משנת 2003 (2003).
בשנת 2020 גילם את וולטר בפרק בסדרת הטלוויזיה "הגדולה" לצד אל פנינג וניקולס הולט.
בשנת 2021 לוהק דמרי-ברנס לתפקיד במיני סדרת הריגול הטלוויזיונית סוסיים איטיים, שעתידה לצאת ב-Apple TV במהלך 2022.
פרידריך קניג
פרידריך גוטלוב קוניג (בגרמנית: Friedrich Gottlob Koenig;), ממציא גרמני הידוע בעיקר הודות למכונת הדפוס המהירה שלו, אותה בנה יחד עם השען אנדרס פרידריך באואר.
מיאמי גארדנס
מיאמי גארדנס (באנגלית: Miami Gardens) היא עיר הממוקמת במחוז מיאמי-דייד אשר בפלורידה שבארצות הברית. העיר נמצאת כ-25 קילומטרים מהעיר מיאמי. נכון לשנת 2019, אוכלוסיית העיר משוערת בכ-110,000 תושבים.
פייר קונדה
קריירת מועדונים
בקיץ קונדה חתם באתלטיקו מדריד והצטרף לקבוצת הנוער של המועדון. עונה לאחר מכן, הצטרף לקבוצת המילואים של המועדון. בקיץ הושאל לאקסטרמדורה עד לסיום העונה, במדיה רשם 11 שערים ב-33 משחקי הליגה. ב-25 ביולי 2017 הושאל לגרנאדה עד לסיום העונה.
אן אסטין
קריירה מוקדמת
בשנת 2020 היא התקבלה למסדר אוסטרליה.
פומפנו ביץ'
פומפנו ביץ' (באנגלית: Pompano Beach) היא עיר בפלורידה שבארצות הברית הממוקמת צפונית לפורט לודרדייל ומיאמי. נכון לשנת 2019, אוכלוסיית העיר משוערת בכ-117,000 תושבים.
קוסמס אינדיקופלאוסטס
כתביו
שלושה ספרים המיוחסים לקוסמס ידועים לנו: 'גאוגרפיה' ו'אסטרונומיה' שאינם מצויים בידינו, ו'הטופוגרפיה הנוצרית' ששרדה במספר כתבי יד שאינם זהים לחלוטין. העתיק בהם נכתב במאה ה-9 לספה"נ בקונסטנטינופול ונשמר בספריית הוותיקן. הוא כולל את עשרת הספרים הראשונים בלבד. הבא אחריו נכתב במאה ה-11 לסה"נ באזור קפדוקיה, טורקיה. כתב יד זה כולל את שנים-עשר הספרים במלואם, והוא נקרא 'vaticanus graecus 699'.
ה'טופוגרפיה נוצרית'
ה'טופוגרפיה נוצרית' (ביוונית: Χριστιανικὴ Τοπογραφία, בלטינית: Topographia Christiana) הוא החיבור הגדול והחשוב של קוסמס וזה אשר הביא לפרסומו. חיבור זה כולל שנים-עשר ספרים המשלבים מידע קוסמולוגי וגאוגרפי, בהם מתאר קוסמס את העולם לתפיסתו תוך הסברת רעיונותיו הדתיים. ככל הנראה נכתבה ה'טופוגרפיה נוצרית' בשני חלקים. חמשת הספרים הראשונים פורסמו תחילה כקובץ העומד בפני עצמו ולאחר ביקורות ושאלות רבות שהעלו נוצרים שקראו את הספר, ראה קוסמס לנכון לפרסם כתבים נוספים בתגובה. חמשת הספרים הבאים התרכזו בפתרון בעיות במשנתו ומתן הסברים נרחבים ומפורטים יותר. ייתכן שהשתמש קוסמס בתמונות פרי עטו להמחשת תיאוריו. אלו מופיעות בגרסאות דומות במרבית כתבי-היד שבידנו.
טורפים אורבים
דרך טריפה זו מועדפת על רוב הטורפים בעולם, גדולים וקטנים, כיוון שהיא הרבה יותר יעילה באנרגיה ממרדף פעיל או מאבק ממושך וברוב המקרים גם יותר בטוחה ומהירה מציד פעיל. היא משמשת אפילו צמחים טורפים או פטריות טורפות שונות.
החברה לפיתוח אזור לוד-רמלה
היסטוריה
ההחלטה על הקמת החברה התקבלה על ידי ועדת השרים לענייני כלכלה, בראשות שר האוצר פנחס ספיר בנובמבר 1963. כמנהל החברה הראשון מונה יוסף גור-אריה. החברה החלה לפעול בתחילת 1964 בשם "החברה לפיתוח לוד" עם הון של 5 מיליון ל"י, כשותפות בין המגזר הציבורי והפרטי, בעלי המניות בחברה היו: מינהל מקרקעי ישראל, והחברות שיכון ופיתוח (זרוע ביצועית של משרד השיכון), סולל בונה, כלל - חברה להשקעות (חברה להשקעות של יהדות אמריקה הדרומית). בתחילת דרכה הוצבו לחברה שלוש מטרות, חיסול משכנות העוני בעיר, הקמת שכנות מגורים חדשות ופיתוח התעשייה והמלאכה בעיר.
הפרטת החברה
זמן קצר לאחר התפטרותו של אטרקצ`י, בספטמבר 2004, החליט שר האוצר בנימין נתניהו להפריט את החברה והיא נמכרה תמורת כ-3 מיליון שקל בלבד.
שמואל שילה (אדריכל)
ביוגרפיה
שילה נולד בפרו, שם גם למד מספר שנים אדריכלות באוניברסיטה הלאומית להנדסה בעיר לימה. עם עלייתו לישראל בשנת 1969 המשיך את לימודי האדריכלות כעתודאי בטכניון בחיפה. במקביל ללימודיו, עבד במשרדו של האדריכל יונה פיטלסון. לאחר שירות צבאי בחיל השריון, הצטרף ב-1975 לצוות התכנון של משרד השיכון בראשו עמד האדריכל רם כרמי. בתקופה זו, עבד הצוות על פרויקטים כמו גילה בירושלים וקצרין. עם צמצום הצוות, פרש שילה יחד עם עוד שניים מחברי הצוות - מירון יעקובסון ויונה פיטלסון ויחד הקימו ב-1976 השלושה משרד אדריכלים פרטי - פיטלסון שילה יעקובסון אדריכלים.
Scary Monsters and Nice Sprites (שיר)
שימושים
הוא הושמע במשחקי הווידאו Ridge Racer Unbounded ו־Major League Baseball 2K12.
ג'רום ביזלי
קריירת הקולג'
ביזלי שיחק במידלנד קולג', מכללה קהילתית בטקסס, את עונת 1999/2000 ואת עונת 2000/2001 בה נבחר ל-MVP של ליגת המכללות הקהילתיות בארצות הברית עם 24.2 נקודות ו-8.4 ריבאונדים למשחק.
אצטדיון ג'ון אף קנדי
האצטדיון שימש כמקום להופעות, למשחקי פוטבול עונתיים ולאימונים. האצטדיון ידוע בעיקר בכך שהתארחו בו הלהקות המפורסמות כגון Queen וה- Rolling stones.
בחורות אחרונות
עלילה
מקס, גרטי, כריס, ויקי ודנקן מוצאים את עצמם בתוך יער, ולנגד עיניהם מתרחשת סצנת הפתיחה של הסרט: מגיע ואן צהוב ובו קורט וטינה, שני מדריכים במחנה הקיץ, המבררים איך להגיע למחנה. הוואן ממשיך לנסוע, אך חוזר שוב ושוב כעבור 92 דקות. דנקן, שמכיר את הסרט על בוריו, מבין שהם עברו לתוכו. בפעם הבאה שהוואן עובר, הם מתחזים למדריכים החדשים, ומצטרפים לנסיעה למחנה. ננסי מתעוררת מתנומתה במושב האחורי, ומקס פוגשת פנים אל פנים את אמא שלה (שלא יודעת שזו הבת שלה לעתיד לבוא). במחנה הם מתוודעים למדריכים בלייק ומימי. החבורה המבוהלת תוהה איך יוכלו לחזור הביתה, ודנקן מסביר שלמעשה, בשנת 1986 הם עדיין לא נולדו, ואין להם לאן לחזור. ויקי מציעה לגנוב את הוואן ולברוח, ומבקשת מקורט את המפתחות, אך הלה משליך את מפתחות הוואן ליער "שילכו לחפש". מימי הולכת ליער ללקט תותי שדה. כצפוי, היא פוגשת מטייל, והשניים מתפשטים כדי לעשות סקס. מכיוון שידוע שמי שמתפשט – נרצח, מופיע בילי מרפי ורוצח אותם, ואז עומד ובוהה בחבורה. הם מניחים שהוא לא ירצח אותם, משום שהם לא חלק מהסרט. דנקן מסביר שמכיוון שהכל מתנהל לפי התסריט, צריך לחכות עד אחרי שהנערה האחרונה תהרוג את הנבל, ויוקרנו כתוביות הסיום. הוא מנסה לצלם סלפי עם בילי, אך הלה מטיח בו את המצ'טה. הנותרים בורחים, אך מגלים שהם נמצאים בלולאת זמן, ולא יכולים לעזוב. כולם מתכנסים באכסניית המחנה, וגרטי לוחשת שצריך להזהיר את המדריכים מבילי, אחרי שדנקן מת. ויקי, שחוששת למות כדמות בסרט, עונה שצריך למצוא את כלי הנשק, כי היא רוצה "מסורים חשמליים וסכינים כאן ועכשיו". הסליל הראשון מסתיים, ובתחילת הסליל השני מגיעה למחנה פולה, שהיא "הנערה האחרונה" שאמורה לחסל את בילי. החבורה מחליטה למנוע מהדמויות מלהתפשט, כדי שלא ימותו. ויקי נצמדת לפולה (כי הנערה האחרונה לא נרצחת), מקס נצמדת לננסי כדי למנוע ממנה לעשות סקס עם קורט, כריס מסיח את דעתו של קורט מעיסוקו האובססיבי בסקס, וגרטי מוצמדת לבלייק וטינה.
פונקה
גאוגרפיה
העיירה ממוקמת כ-28 ק"מ מבירת בהוטן, טהימפהו. בנוסף, העיירה נמצאת ליד נהר סנקוס והנהר מו צ'ו.
אקלים
הטמפרטורה הממוצעת היא 11 מעלות צלזיוס. החודש הכי חם הוא אוקטובר (14 מעלות צלזיוס). החודש הכי קר הוא ינואר (6 מעלות צלזיוס). כמות המשקעים הממוצעת היא 1,010 מילימטרים בשנה. חודש יולי הוא החודש הגשום ביותר (210 מ"מ גשם), וחודש נובמבר הוא החודש היבש ביותר (2 מ"מ גשם).
סאפיוסקסואליות
סאפיוסקסואליות או סאפיופיליה (באנגלית: Sapiosexuality או Sapiophilia) היא משיכה מינית, רומנטית או רגשית לאנשים אינטליגנטים, משכילים או כריזמטיים. אף על פי שאנשים רבים מעדיפים מערכות יחסים עם אנשים משכילים, סאפיוסקסואליות מתמקדת באינטליגנציה במידה הרבה יותר חזקה. גם להט"בים וגם הטרוסקסואלים עשויים להזדהות כסאפיוסקסואלים.
אטימולוגיה
המונח הוא תחדיש שנוצר מהלחם של המילה ספיאנס, "אינטליגנציה" בלטינית ו-Sexuality, "מיניות" באנגלית.
אליפות אירופה בכדורסל נשים 1997
ליטא ניצחה באליפות בפעם הראשונה בתולדותיה.
מתכונת האליפות
בתחרות השתתפו 12 נבחרות. הם חולקו ל-2 בתים. ארבע נבחרות מכל בית המשיכו התמודדות על המדליות בשיטת פלייאוף.
מערכת ששת הימים
לאחר ששת הימים
ב-17 בפברואר בנאנגיס, חיל הפרשים של הקואליציה תחת הגנרל הרוסי לודוויג אדולף-פטר, נסיך ויטגנשטיין הופתע והונע לנסיגה עקב ההתקדמות הצרפתית האדירה, הכוחות הבווארים בחיל הפרשים איבדו סדרם. האוסטרים ניסו לבצע נסיגה, למרות מספרם הרב יותר, והשאירו כוח מכסה תחת הנסיך וירטמברג במונטרה. כל תקווה לנסיגה מאורגנת סוכלה, עם זאת, כאשר הצרפתים פתחו בתקיפה עם סוללת תותחים, ואז פתחו בפשיטה של חי"ר לעיירה מונטרה, שנפלה לאחר מאבק חריף. 2,500 צרפתים נוספים נהרגו או גססו בקרב על מונטרה, אך שוורצנברג שוכנע להחזיק את כוחו העיקרי 65 ק"מ אחורה, ונפוליאון קנה לעצמו קצת יותר זמן. אף על פי כן, לנפוליאון נודע במהרה כי בליכר וכוחותיו התאוששו וכי הפרוסים שוב בתנועה, כלומר הצרפתים יצטרכו להחליף את צירם בפעם השלישית. נפוליאון ניתק חלק מכוחו כדי לעכב את שוורצנברג, ואז מיהר אחרי בליכר שהיה בטווח של 40 ק"מ מהבירה. אבל שוורצנברג הבין את ההיגיון הבלתי פוסק של זמן, מספרים ועמדה: ברגע שנפוליאון עזב להתמודד עם הפרוסים, הוא חזר להתקדם לפריז.
55 יום בפקינג
הסרט צולם בעיר לאס רוזאס ליד מדריד בשיטת טכניקולור ויש בו סצנות רבות של מלחמה, הרוגים, פצועים, פיצוצים, שריפות ופירוטכניקה.
בצפר (סדרת טלוויזיה, 2019)
עלילה
הסדרה מציגה את השנה בה מודיע מנהל בית הספר יוחנן לפיד (ישראל אהרוני) שהוא פורש מתפקידו. בכך נפתחת מלחמת ירושה בחדר המורים. הסדרה עוקבת אחרי כמה דמויות של תלמידים ונושאי תפקידים שונים בבית הספר ומציגה את דרך ההתמודדות והחשיבה שלהם בנושאים שונים כגון: חרם, חינוך מיני, יום הורים, אוכל, המסע לפולין, יום האם, מלחמה, חמסין ועוד, כאשר כל פרק בסדרה מתעסק בנושא אחר. ניתן לראות כי העלילה בתוכנית שונה מעלילת התוכנית הקודמת ותעסוק בעיקר בנושאים אקטואליים.
שילה וידנל
המשך הקריירה
כיום היא עובדת עם Lean Advancement Initiative במסגרת המכון הטכנולוגי של מסצ'וסטס. ביוני 1960 היא נישאה לוויליאם סול וידנל. בן זוגה הוא בעל תואר דוקטור מהמכון הטכנולוגי של מסצ'וסטס בהנדסת חלל והוא עומד בראש הצוות שפיתח את מערכות הניווט והשליטה של תוכנית אפולו. לשניים בן ובת.
עמק דייוויס (אנטארקטיקה)
מקור השם
שמו של העמק ניתן לו על ידי הוועדה המייעצת לשמות אנטארקטיים.
היפופרתירואידיזם
היפופרתירואידיזם יכול להיות מולד, או להיגרם בעקבות ניתוח בבלוטת התריס או בבלוטת יותרת התריס. או בעקבות פגם במערכת החיסונית, או בעקבות גורמים נוספים נדירים יותר. האבחנה מתקבלת באמצעות בדיקות דם, ובהתאם לתוצאה מתבצעות גם בדיקות גנטיות נוספות. הטיפול בהיפופרתירואידיזם מוגבל מאוד, היות שטרם נמצא תחליף מלאכותי להורמון הפרתירואיד. מתן סידן או ויטמין D מאפשר טיפול בסימפטומים, אך מנגד מעלה את הסיכון לאבנים בכליות ופגיעה כרונית בכליות.
הר סומגיה
ההר הוא חלק ממרכז מינדנאו קורדילרה המשתרע מקמיגוין בצפון לסרנגאני בדרום. ההר התפרסם במהלך התרסקות טיסה 387 על ההר בשנת 1998, אחת מאירועי התעופה הקטלניים ביותר בפיליפינים.
אולגה שיק
אולגה שיק (במקור אולגה ז'ופיה שיין - Schőn Olga Zsófia, בהונגרית: Sík Olga; סיגט, 11 באוגוסט 1911 – בודפשט, 30 בדצמבר 2007) הייתה זמרת אופרה יהודייה-הונגרייה, מורה לפיתוח קול של מאות אמנים. היא נחשבה למורה המשמעותית ביותר לשירה בהונגריה במחצית השנייה של המאה ה-20, שיישמה את שיטתו של לאיוש סמושי.
ביוגרפיה
במהלך שנותיה בדברצן נרשמה אולגה למחלקת האופרה של האקדמיה למוזיקה ע"ש פרנץ ליסט. לדבריה, היא כל כך התרגשה שאחזה בווילון הקטיפה בכל זמן השמעת הרפרטואר שלה בפני הבוחנים, אולם מבחן הקבלה היה כל כך מוצלח עד שהיא התקבלה מיד לשנה השנייה.
חייה הפרטיים
בעלה היה הרב טיבור שר, היסטוריון העת העתיקה, איתו התחתנה ב-31 באוקטובר 1940 בבודפשט. הם התגרשו ב-1954.
אורי לויט
בנקאות והשקעות
בשנת 1979 התמנה לויט למנכ"ל "החברה להשקעות של בנק הפועלים", שאותה הצליח להפוך תוך מספר שנים מחברה קטנה שעסקה בעיקר במימון פעילויות פיננסיות חוץ בנקאיות לגוף השקעות דינמי ולאחת החברות המובילות בישראל בקידום השקעות מגוונות בתעשייה, טכנולוגיה מתקדמת, תקשורת, פרסום, מחשבים, סחר, נדל"ן ותחומים נוספים. בין ההשקעות הבולטות והמוצלחות היו ההשקעה ב-1983 בחברת "טלדאטה תקשורת" והשקעה ב-1992 בחברת הזרע (1939).
כמיל אבו רוקון
כַּמִיל אַבּוּ רוּקוּן (בערבית: كميل ابو ركن תעתיק מדויק: כמיל אבו רכן; נולד בשנת 1959) הוא קצין בצה"ל בדימוס בדרגת אלוף. כיהן כמתאם פעולות הממשלה בשטחים.
ביוגרפיה
ב-29 במרץ 2018 הועלה לדרגת אלוף וב-1 במאי נכנס לתפקידו כמתאם פעולות הממשלה בשטחים, בכך היה לקצין הדרוזי השני בדרגת אלוף בצה"ל, קדם לו יוסף מישלב, שהיה מפקד פיקוד העורף ומאוחר יותר מתאם פעולות הממשלה בשטחים. ב-6 באפריל 2021 סיים את תפקידו ואת שירותו בצה"ל והוחלף על ידי רסאן עליאן, דרוזי אף הוא.